ettekirjutus

Narva	19.04.2016 nr 7.2-6.3/1074-1	
Päästeameti Ida päästekeskus teostas 07.12.2015 haldusmenetluses nr 7.2-5.3/6169 paikvaatluse A-kategooria suurõnnetuse ohuga Eesti Energia Narva Elektrijaamade AS-i (edaspidi EE NEJ) Balti Elektrijaama (edaspidi BEJ) tööstusbaasi hoones (ehitise registrikood: 118004794), aadressil Elektrijaama tee 59, Narva. Paikvaatlusel tuvastasime hoones tuleohutusnõuete rikkumised, mis on kirjeldatud paikvaatluse protokollis nr 7.2-5.3/6169-2. 

Saatsime 01.03.2016 adressaadile teatise nr 7.2-2.3/4029-1 kavandatava haldusakti kohta andmaks võimaluse esitada arvamusi, selgitusi ja vastuväiteid. Adressaat teavitas 14.03.2016 kirjaga nr NJ-JUH-11/403-2 Päästeameti Ida päästekeskust sellest, et hoonet kasutatakse osaliselt. 

Teostasime 14.04.2016 täiendava paikvaatluse ning tutvusime paikvaatlusel esitatud hoone osade projektdokumentatsiooni joonistega „Balti Elektrijaama tööstus-ja laoruumide ploki laiendamine“ ja 2008. aastal joonestatud hoone koondjoonisega. Paikvaatluse tulemused on kirjeldatud paikvaatluse protokollis nr 7.2-5.3/2055-1. Paikvaatlusel tuvastasime, et kasutatakse vaid laoruume (ladu nr 29, EE Tehnoloogiatööstus AS (kavandatavas ettekirjutuses oli ekslikult märgitud „EE Hoolduskeskus AS“) keskladu, Keskonnahoolduse OÜ garaaž/ladu). Samuti ladustatakse ajutiselt BEJ turbiiniosakonna seadmeid seadmete laos ja BEJ kasutuseta hoonetest väljaviidud mööblit laos, mis asub tööstusbaasi soojussõlme kõrval. Seetõttu pole langenud ära kavandatava ettekirjutuse punktide 3 ja 4 andmise alus, kuid punktide 3 ja 4 korraldused muudetakse ja sunnivahendimäärad vähendatakse proportsionaalselt seoses faktiliste asjaolude muutumisega. Adressaat palus määrata punktide 3 ja 4 täitmise tähtaegadeks vastavalt 22.04.2016 ja 02.09.2016 ning põhjendas taotluse. Rahuldame taotluse kavandatava ettekirjutuse punktide 3 ja 4 täitmise tähtaegade määramise osas. Tuvastasime, et punktide 2 ja 7 (EE Tehnoloogiatööstus AS kesklaos) põhjendustes kirjeldatud puudused on kõrvaldatud. Kavandatava ettekirjutuse ülejäänud punktide andmise alus on ära langenud seoses faktiliste asjaolude muutumisega. Juhime tähelepanu, et juhul kui hoone tervikuna võetakse taas kasutusele, peavad olema täidetud tuleohutusnõuded tulenevalt tuleohutuse seadusest, selle alusel kehtestatud õigusaktidest ning ehitisele esitavatest tuleohutusnõuetest evakuatsiooni tagamise eesmärgil (soovitatavalt kavandatavast ettekirjutusest).

Kavandame anda ettekirjutuse 07.12.2015 ja 14.04.2016 toimunud paikvaatlustel tuvastatud asjaoludest ja kogutud tõenditest lähtuvalt laoruumide ehituslike evakuatsiooninõuete rikkumiste kõrvaldamiseks. 
Peainspektor Irina Belik, võtnud aluseks korrakaitseseaduse § 28 lõike 1 ja päästeseaduse § 15 lg 1 p 2 ja lg 2 ning hinnanud haldusmenetluse käigus kogutud tõendeid ja välja selgitatud asjaolusid, 

otsustas:

anda adressaadile – Eesti Energia Narva Elektrijaamad Aktsiaseltsile (registrikood: 10579981; aadress: Eesti Elektrijaam, Auvere küla, Vaivara vald, Ida-Viru maakond, 40101) järgmised ettekirjutused, mis tuleb täita määratud tähtaegadeks:

1.	Evakuatsiooni tagamiseks tähistada tuleohutusmärgiga hoone lao nr 29 evakuatsioonipääs.

Ettekirjutuse põhjendus: Tuleohutuse seaduse § 3 lg 1 punkti 6 kohaselt on isik kohustatud tagama ohutu evakuatsiooni. Sama seaduse § 6 lõige 2 täpsustab, et ehitises, kus on nõutud rohkem, kui üks evakuatsioonipääs ning evakuatsioonitee, tuleb need tähistada vastava tuleohutusmärgiga. Majandus- ja taristuministri 02. juuni 2015. aasta määruse nr 54 „Ehitisele esitatavad tuleohutusnõuded” (edaspidi määrus nr 54) § 40 lõige 1 kehtestab nõuded enne 1. jaanuari 2005. a õiguslikul alusel ehitatud ehitistele, viitab sama määruse § 2 lg 1 punktidele 5 ja 6, mille kohaselt loetakse olulisteks tuleohutusnõueteks nõudeid, mis tagavad võimaliku tulekahju puhkemise korral inimeste evakuatsiooni. 

Määruse nr 54 § 22 lõike 5 järgi peab evakuatsioonipääs olema märgistatud, välja arvatud I kasutusviisiga ehitise ruumis, mis ei ole avalikus kasutuses.

Paikvaatlusel (protokoll nr 7.2-5.3/6169-2) tuvastasime, et hoone administratiivosa ruumi nr 103 juures oleva evakuatsiooniteel paikneva ukse kaudu kulgev evakuatsioonitee on nõuetekohaselt tähistamata. Samuti puudub evakuatsiooni suunamise märgistus 420 m2 pindalaga garaažist, mida rendib EE Tehnoloogiatööstus AS. Lao nr 29, mille pindala on 635 m2, evakuatsioonipääs on nõuetekohase tuleohutusmärgiga märgistamata. Paikvaatlusel (protokoll nr 7.2-5.3/2055-1) tuvastasime, et kasutusel on ladu nr 29, mille evakuatsioonipääs on nõuetekohaselt tähistamata. Evakuatsioonimärgistuse puudumine tulekahju või päästesündmuse korral raskendab inimeste evakuatsiooni, mistõttu võivad ohtu sattuda inimeste elu ja tervis.

Alus: Tuleohutuse seaduse § 3 lg 1 p 6 ja § 6 lg 2, ehitusseadustiku § 11 lõike 4 alusel kehtestatud majandus- ja taristuministri 02.06.2015 määruse nr 54 „Ehitisele esitatavad tuleohutusnõuded” § 22 lg 5 ning § 40 lg 1.

Täitmise tähtaeg: 22.04.2016

Ettekirjutuse väljaandmisega kaasneb asendustäitmise ja sunnirahaseaduse paragrahvi 7 kohane HOIATUS: juhul, kui ettekirjutust ei täideta määratud tähtajaks, rakendatakse tuleohutuse seaduse paragrahvi 40 ning asendustäitmise ja sunniraha seaduse § 2 lõike 1 ja § 10 lõike 1 alusel sunniraha 10,00 (kümme) eurot.

Kui ettekirjutust ei ole tähtaja (22.04.2016) möödumisel täidetud, tuleb sunniraha kanda hiljemalt ettekirjutuse täitmiseks määratud tähtajaks SEB panka Rahandusministeeriumi arveldusarvele nr EE891010220034796011, Swedbank panka Rahandusministeeriumi arveldusarvele nr EE932200221023778606, Danske Bank panka Rahandusministeeriumi arveldusarvele nr EE403300333416110002 või Nordea Pank panka Rahandusministeeriumi arveldusarvele nr EE701700017001577198, maksekorraldusel märkida viitenumbriks 10268700005629 ja selgituseks: ettekirjutuse number ja punkt, asutuse/ettevõtte nimi või adressaadi nimi. Kui ettekirjutust ei täideta või sunniraha tähtaegselt ei tasuta, nõutakse sunniraha sisse täitemenetluse seadustikus sätestatud korras koos täitemenetluse kuludega.

2.	Tagada kasutusel oleva hoone osa tuletõrje voolikusüsteemi kontrolli ja hoolduse andmete kajastumine kontrolli- ja hoolduslipikutel vastavalt standardiseeria EVS-EN 671 nõuetele.

Ettekirjutuse põhjendus: Tuleohutuse seaduse § 30 lg 1 punkti 8 kohaselt on tuleohutuspaigaldiseks tuletõrje voolikusüsteem. Sama seaduse § 32 lõike 1 kohaselt tuleb tuleohutuspaigaldist projekteerida, paigaldada ning kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule, et tuleohutuspaigaldis täidaks oma otstarvet. 

Siseministri 30. augusti 2010. aasta määruse nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 17 lõige 1 sätestab, et voolikusüsteemi kontrollimisel ja hooldamisel juhindutakse standardiseeria EVS-EN 671 nõuetest ning voolikusüsteemi juurde kuuluvate osade tootjapoolsetest juhistest. 

Eesti standardi EVS-EN 671-3:2009 „Paiksed tulekustutussüsteemid. Voolikusüsteemid. Osa 3: Pooljäiga voolikuga voolikupoolide ja lamevoolikuga voolikusüsteemide hooldus“ punkt 10 sätestab, et kontrolli- ja hoolduslipikul peavad kajastuma järgmised andmed:
a)	sõna „KONTROLLITUD“ (peale kontrolli peab pädev isik voolikupoolid ja voolikusüsteemid märgistamata kirjega „KONTROLLITUD“);
b)	voolikupooli ja voolikusüsteemi tarnija/pakkuja nimi ja aadress (osapool, kes vastutab toote, tootmise või teenuse eest ning on suuteline tagama kvaliteetset teenust);
c)	pädevat isikut selgelt identifitseeritav tähis (isik, kellel on vajalik väljaõpe ja kogemus ning juurdepääs asjaomastele tööriistadele, seadmetele ja informatsioonile, käsiraamatutule ja teabele tootja poolt nõutavate mistahes eriprotseduuride osas, et olla võimeline teostama sama standardis kirjeldatud hooldustoiminguid);
d)	kuupäev (aasta ja kuu), millal teostati hooldust (iga-aastane kontroll ja hooldus ning voolikute kontroll ja hooldus). 

Paikvaatlusel (protokoll nr 7.2-5.3/6169-2) tuvastasime, et hoone tuletõrje voolikusüsteemi asukohast puudusid nõuetekohased kontrolli- ja hoolduslipikud. Kontrolli ja hoolduse andmed kantakse voolikusüsteemi tuletõrjekappides asuvatesse tabelitesse (paberkandjal), mis kajastavad kontrolle aastate lõikes 2011-2015. Viimase kontrolli andmed on järgmised: kontrolli ja hoolduse kuupäev (30.04.2015), allkiri ning järgmise kontrolli ja hoolduse kuupäev. Olukorras, kus voolikusüsteemi hoolduse teostamist kirjeldavad puudulikud andmed, ei saa olla kindlad, et voolikusüsteem on nõuetekohaselt hooldatud. Seega esineb oht, et voolikusüsteemi kasutamine on tulekahju korral raskendatud, mistõttu võivad ohtu sattuda inimeste tervis ja elu. 

Alus: Tuleohutuse seaduse § 30 lg 1 p 8 ja § 32 lg 1; siseministri 30.08.2010 määruse nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 17 lõige 1.

Täitmise tähtaeg: 02.09.2016

Ettekirjutuse väljaandmisega kaasneb asendustäitmise ja sunnirahaseaduse paragrahvi 7 kohane HOIATUS: juhul, kui ettekirjutust ei täideta määratud tähtajaks, rakendatakse tuleohutuse seaduse paragrahvi 40 ning asendustäitmise ja sunniraha seaduse § 2 lõike 1 ja § 10 lõike 1 alusel sunniraha 35,00 (kolmkümmend viis) eurot.

Kui ettekirjutust ei ole tähtaja (02.09.2016) möödumisel täidetud, tuleb sunniraha kanda hiljemalt ettekirjutuse täitmiseks määratud tähtajaks SEB panka Rahandusministeeriumi arveldusarvele nr EE891010220034796011, Swedbank panka Rahandusministeeriumi arveldusarvele nr EE932200221023778606, Danske Bank panka Rahandusministeeriumi arveldusarvele nr EE403300333416110002 või Nordea Pank panka Rahandusministeeriumi arveldusarvele nr EE701700017001577198, maksekorraldusel märkida viitenumbriks 10268700005629 ja selgituseks: ettekirjutuse number ja punkt, asutuse/ettevõtte nimi või adressaadi nimi. Kui ettekirjutust ei täideta või sunniraha tähtaegselt ei tasuta, nõutakse sunniraha sisse täitemenetluse seadustikus sätestatud korras koos täitemenetluse kuludega.

Ettekirjutuse täitmisest palume meid informeerida kirjalikult postiaadressil Rahu 38, 41532 Jõhvi või digitaalselt allkirjastatud dokumendina e-posti aadressil ida@rescue.ee. 

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või Tartu Halduskohtu Jõhvi kohtumajja (Kooli 2A, 41532 Jõhvi, trthkjohvi.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

(allkirjastatud digitaalselt)
Irina Belik
tuleohutuskontrolli büroo peainspektor
Ida päästekeskus
+372 5860 2188
irina.belik@rescue.ee 

Ettekirjutus saadeti elektrooniliselt:
Narva Elektrijaamad AS, nej@energia.ee, indrek.randoja@energia.ee.